Gakaara wa Wanjaũ

Gakaara wa Wanjaũ (født i Nyeri i Kenya i 1921, død 30. mars 2001) var en kenyansk forfatter. 

Wanjaũ gikk på grunnskole i det koloniale Kenya. Han gikk aldri på videregående skole, og fikk heller aldri noe høyere utdannelse. Likevel slo han seg inn på en karriere som forfatter, som til tross for en del problemer i løpet av livet hans, bidro til å bevare flere små språk. Under Mau Mau-opprøret tilbrakte jan åtte år i britiske fangeleirer hvor han skrev sanger og skuespill, en etnografi over kikuyuklanene, redigerte en avis og gjorde tjeneste som sekretær i utdannelseskomiteen i leiren.

På denne tiden startet han, i skjul, å dokumentere det som skjedde i livet hans. Senere, etter at bøkene hans hadde blitt forbudt og ført til at han ble fengslet, ble de inkludert i pensumlister for opplæring i kikuyu i de første trinnene på grunnskolen.. Disse bøkene inneholdt korte barnefortellinger, ofte samlinger av folklore.

Han døde 30. mars 2001 og ble begravd i Karatina. Gakaara etterlot seg et arkiv på over 7000 sider, der en stor del ble skrevet i perioden han var i fangenskap på femtitallet.

Referanser

Litteratur 
 
 
 
 

Kenyanske forfattere
Vinnere av Noma-prisen
Fødselsdato ikke oppgitt
Fødsler i 1921
Dødsfall i 2001